Vytautas Petras Knašys

Vytautas Petras Knašys (g. 1937 m. gegužės 13 d. Garliavoje, Kauno apskritis) – Lietuvos agronomas, partinis, politinis bei visuomenės veikėjas.

 Biografija 
1945–1947 m. mokėsi Radviliškio vidurinėje mokykloje, 1947–1952 m. Garliavos vidurinėje mokykloje, 1952–1956 m. Aukštosios Fredos sodininkystės-daržininkystės technikume. 1956–1961 m. studijavo Lietuvos žemės ūkio akademijoje, mokslinis agronomas.

1961–1965 m. Vytėnų sodininkystės-daržininkystės bandymų stoties eksperimentinio ūkio, 1965–1967 m. Samališkės bandymų stoties, 1967–1989 m. jos bazėje įkurto Žemdirbystės instituto Vėžaičių filialo direktorius. 1971 m. žemės ūkio mokslų kandidatas.http://www.mokslas.mii.lt/mokslas/SRITYS/duom00.php?pav=K&sritis=B  1979 m. vyr. mokslinis bendradarbis. 1989–1990 m. LSSR žemės ūkio ministras.

1990–1991 m. Kazimiros Prunskienės Vyriausybėje – LR žemės ūkio ministras.http://www3.lrs.lt/pls/inter3/dokpaieska.showdoc_l?p_id=150 1991–1996 m. įvairių ministerijos padalinių vadovas, žemės ūkio bendrovės direktorius, laikraščio „Valstiečių laikraštis“ ir Lietuvos radijo apžvalgininkas. 1996–2000 m. LR Seimo narys.1996–2000 m. kadencijos Seimo narys 1996–1998 m. Gedimino Vagnoriaus Vyriausybėje – LR žemės ir miškų ūkio ministras.http://www3.lrs.lt/pls/inter3/dokpaieska.showdoc_l?p_id=33953 1998 m. skirta valstybinė pensija.http://www3.lrs.lt/pls/inter3/dokpaieska.showdoc_l?p_id=54680 Vėliau VšĮ „Kaimo verslo projektai“ valdybos pirmininkas.

1961–1990 m. SSKP narys, nuo 1989 m. LKP CK narys. Nuo 1996 m. Tėvynės sąjungos (Lietuvos konservatorių) narys. Trakėnų žirgų asociacijos prezidentas. 2005 m. VIII pasaulio krepšinio veteranų pirmenybių bronzos medalio laimėtojas.

Yra parašęs apie 100 mokslinių straipsnių, brošiūrų ir knygų.

Žmona Dalia, vaikai Valdas, Rasa, Milda.

 Bibliografija 
 Vėžaičiai – žemės ūkio mokslo centras Žemaitijoje. – Vilnius, 1970. – 31 p.
 Agronomo žinynas (su kitais), 1974 m.
 Kada ir kaip kalkinti rūgščias dirvas. – Vilnius, 1976. – 30 p.
 Agrochemiko žinynas (su kitais), 1984 m.
 Dirvožemių kalkinimas. – Vilnius, 1985. – 264 p.

 Įvertinimas 
 1978 m. LTSR nusipelnęs agronomas
 1979 m. LSSR valstybinė premija
 2006 m. ordino „Už nuopelnus Lietuvai“ Komandoro kryžius http://www3.lrs.lt/pls/inter3/dokpaieska.showdoc_l?p_id=270528

 Šaltiniai 

|-

Kategorija:LTSR valstybinės premijos laureatai
Kategorija:Lietuvos TSR ministrai
Kategorija:Lietuvos žemės ūkio ministrai
Kategorija:Seimo nariai
Kategorija:Lietuvos agronomai